钦定古今图书集成/明伦汇编/氏族典/第076卷 > 朱实莲
## 钦定古今图书集成/明伦汇编/氏族典/第076卷 > 朱实莲

按《广东通志》：“实莲，字子絜，南海人。七岁能文，慷慨有
大志，识力过人。未冠，举天启辛酉乡荐第三。崇祯庚
辰，督学魏浣初举荐境内人才第一，初授德清知县。
值岁荒，捐赀赈济，活众甚多。寻升刑部主事，转户部
郎中。丁亥，同陈子壮起兵，拥众退守高明城，城陷，死
之。有《冬春草》《积雪轩集》行世。”